ગઝલને માણવા અને વ્યક્તિગત મુક્ત મંતવ્ય બદલ આભાર. મારી દૃષ્ટિએ ‘સહર’નો સ-હર (લગા) અને સહ-ર (ગાલ) એમ બેય રીતે ઉચ્ચાર થઈ શકે છે. ગુજરાતી કવિતા/ગઝલમાં નરસિંહ મહેતાથી લઈ રાજેન્દ્ર શુક્લએ એનો બેય માપમાં વિનિયોગ કરેલો છે. એટલે આ ખટકવું કે ના ખટકવું એ વ્યક્તિગત ઉચ્ચારણની તાલિમ અને પઠન પર આધાર રાખે છે એમ માની શકાય. અલબત્ત, આ બાબત સાપેક્ષ છે અને જ્યાં સુધી બે રીતો અસ્તિત્વમાં રહેશે ત્યાં સુધી આ વિવાદ નિર્વિવાદ રહેવાનો જ.